
ΤΕΥΧΟΣ ΠΡΩΤΟ 


Αρ. Φύλλου 142 


14 Ιουνίου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

160. Αναγνώριση ονομασίας προέλευσης οίνων «ΠΑ¬ 
ΤΡΑ». 1 

ΑΠΟΦΑΣΕΙΣ 

Έγκριση του Μνημονίου εκπαιδευτικής συνεργασίας 
μεταξύ των Κυβερνήσεωντης Ελληνικής Δημοκρα¬ 


τίας και του Καναδά, Αθήνα, 1998. 2 

Παροχή άδειας λειτουργίας νέας τράπεζας υπό την 
επωνυμία «ΝΟνΑΒΑΝΚ Ανώνυμη Εταιρία». 3 

ΑΝΑΚΟΙΝΩΣΕΙΣ 


Ανακοίνωση για τη θέση και οριστικά σε ισχύ της «Συμ¬ 
φωνίας Ελλάδος - Αλβανίας για τη συνεργασία 
στους τομείς της Παιδείας, των Επιστημών και του 
Πολιτισμού» (Τίρανα, 4.11.1998). 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 160 
Αναγνώριση ονομασίας προέλευσης οίνων «ΠΑΤΡΑ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 4 και 5 παρ. 2, 8 καιθτου Ν.Δ. 243/1969 
«περί βελτιώσεως και προστασίας της αμπελουργικής 
παραγωγής» (Α 144), όπως τροποποιήθηκαν μετά άρθρα 
3 και 4 παρ. 1,3 και 4 του Ν. 427/1976 «περί αντικαταστά- 
σεως, συμπληρώσεως και καταργήσεως ενίων διατάξεων 
του Ν.Δ. 243/1969 «περί βελτιώσεως και προστασίας της 
αμπελουργικής παραγωγής» (Α230). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α 137), όπως αυτό προστέθηκε με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 


γελματιών και άλλες διατάξεις» (Α 154) και τροποποιήθη¬ 
κε με το άρθρο 1 παρ. 2 περιπτ. ατού Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α 38). 

2. Την 55/1998 εισήγηση της Κεντρικής Επιτροπής Προ¬ 
στασίας Οινοπαραγωγής (ΚΕΠΟ). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την 197/2000 γνωμοδότηση του Συμβουλίου της Επι¬ 
κράτειας, με πρόταση του Υπουργού Γεωργίας, αποφα¬ 
σίζουμε: 

Άρθρο 1 

Αναγνωρίζονται και δικαιούνται της ονομασίας προέ¬ 
λευσης «ΠΑΤΡΑ» απλή οι λευκοί ξηροί, ημίξηροι και ημί- 
γλυκοι οίνοι που παρασκευάζονται αποκλειστικά από 
σταφύλια της ποικιλίας Ροδίτης που προέρχονται από 
αμπελώνες των πιο κάτω ημιορεινών δημοτικών διαμερι¬ 
σμάτων και κοινοτήτων του Νομού Αχάίας: 

α) Των δημοτικών διαμερισμάτων Αιγών, Βελάς, Μονα¬ 
στηριού, Οάσεως, Σελιάνας (συνοικισμός Κολοκυθιάνι- 
κα), Σενεβρού και Χρυσαμπέλωντου Δήμου Αιγείρας. 

β) Των δημοτικών διαμερισμάτων Δαφνών, Κούμαρη, 
Κουνινάς, Μαυρίκιου, Μελισσίων, Παρασκευής, Πτέρης 
(συνοικισμοί Αχλαδιά, Αγίου Ανδρέας, Σέλιτσα), Σελινού- 
ντος (πάνω από τον οικισμό) και Χατζή του Δήμου Αίγιου. 

γ) Των δημοτικών διαμερισμάτων Ακράτας (πάνω από 
το αρδευτικό αυλάκι), Αμπέλου, Βαλιμής (συνοικισμόςΛι- 
θόπετρα), Βουτσίμου, Καλαμιάς, Παραλίας Πλατάνου και 
Πλατάνου του Δήμου Ακράτας. 

δ) Των δημοτικών διαμερισμάτων Άνω Διακόπτου, Δια¬ 
κόπτου (συνοικισμοί Καλυβίτσα, Κερνίτσα, Νιάματα και 
Λόφος), Ζαχλωρίτικων (πάνω απάτην Εθνική οδό), Κερύ- 
νειας, Μαμουσιάς και Τραπέζης (πάνω από την Εθνική 
οδό) του Δήμου Διακόπτου. 

ε) Των δημοτικών διαμερισμάτων Ερινεού, Δαμακινίου, 
Νέου Ερινεού (πάνω από τη σιδηροδρομική γραμμή), 
Σαλμενίκου και Αρραβωνίτσηςτου Δήμου Ερινεού. 

στ) Των δημοτικών διαμερισμάτων Αγίου Κωνσταντί¬ 
νου, Άλσους, Βερίνου, Γκραίκα, Γρηγόρη, Δημητροπού- 
λου, Δουκαναίικων, Κρήνης, Λάκκος, Λόγγου (πάνω από 
την Εθνική οδό), Μάγειρα, Μυροβρύσης, Νεραντζιών, Ρο¬ 
δοδάφνης (πάνω απάτην Εθνική οδό), Σελιανίτικων (πάνω 

από την Εθνική οδό) και Τούμπας του Δήμου Συμπολιτεί¬ 
ας. 

ζ) Του δημοτικού διαμερίσματος Πλατανιώτισσας του 
Δήμου Καλαβρύτων. 

η) Του δημοτικού διαμερίσματος Ελαιοχωρίου του Δή¬ 
μου Δύμης. 

θ) Των δημοτικών διαμερισμάτων Βελιτσών και Μ υχοίου 
του Δήμου Λαρισσού 

ι) Των δημοτικών διαμερισμάτων Ελικίστρας, Μοίρας, 
Πατρέων (συνοικισμοί άνω Συχαινά, Χαράδρας, Συκόσ- 
σα, Μπάλλα) και Σουλίου του Δήμου Πατρέων. 

ια) Των δημοτικών διαμερισμάτων Άνω Καστριτσίου, 
Αργυρός, Κάτω Καστριτσίου, Πιτίτσης καιΣελλώντου Δή¬ 
μου Ρίου. 

ιβ) Των δημοτικών διαμερισμάτων Αγίας Βαρβάρας, 
Αγίας Μαρίνας, Δροσιάς (συνοικισμοί Αγραπιδιά, Κού- 
μπερι), Ερυμανθείας, Κάλφα, Μανεσίου, Ρουπακιά, Σκιά¬ 
δα, Σκούρα, Σπαρτιάς (συνοικισμός Κυπαρίσσι) και Χιό- 
νας του Δήμου Τριταίας. 

ιγ) Των δημοτικών διαμερισμάτων Βασιλικού, Ελληνι¬ 
κού, Κριθαρακίων, Μιραλίου, Σταροχωρίου καιΧαλανδρί- 
τσας του Δήμου Φαρρών. 

ιδ) Των δημοτικών διαμερισμάτων Μαζαρακίου (συνοι¬ 
κισμοί Γαλαναίικα, Γκανέικα, Κάτω Μαζαράκι), Μιτόπο- 
λης, Πόρτων, Σαντομερίου, Φλόκα και Χαραυγής του Δή¬ 
μου Ωλένιας. 

ιε) Των συνοικισμών Αβράμου, Αγίου Γεωργίου και 
Μπουταίικωντης Κοινότητας Καλετζίου. 

ιστ) Του συνοικισμού Άνω Μαζαρακίου της Κοινότητας 
Λεοντίου. 

Άρθρο 2 

Από τη δημοσίευση του παρόντος διατάγματος καταρ- 
γείταιτο Β.Δ. 205/1972 «περί αναγνωρίσεως ονομασίας 
προελεύσεως οίνου «ΠΑΤΡΑ» (Α 49). 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 5 Ιουνίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
-♦- 

ΑΠΟΦΑΣΕΙ Σ 

Αοιθ. Φ. 0544/3/ΑΣ 119/Μ. 4850 (2) 

Έγκριση του Μνημονίου εκπαιδευτικής συνεργασίας με¬ 
ταξύ των Κυβερνήσεων της Ελληνικής Δημοκρατίας 
και του Καναδά, Αθήνα, 1998. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του υπ’ αριθ. 1558/1985 Νόμου «Κυβέρνηση και 
Κυβερνητικά Όργανα» (ΦΕΚ 137/Α/1985). 

2. Το περιεχόμενο του υπό έγκριση Μνημονίου, αποφα¬ 
σίζουμε: 

Εγκρίνουμε ως έχει και στο σύνολό του το Μνημόνιο εκ¬ 
παιδευτικής συνεργασίας μεταξύ των Κυβερνήσεων της 
Ελληνικής Δημοκρατίας και του Καναδά που υπογράφη¬ 


κε στην Αθήνα το 1998 του οποίου το κείμενο σε πρωτό¬ 
τυπο στην ελληνική γλώσσα έχει ως εξής: 

Αθήνα, 30 Μάίου 2000 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ Π. ΕΥΘΥΜΙΟΥ 


ΜΝΗΜΟΝΙΟ 

ΣΥΝΕΡΓΑΣΙΑΣ ΣΕ ΕΚΠΑΙΔΕΥΤΙΚΑ ΘΕΜΑΤΑ 
ΜΕΤΑΞΥ 

ΤΗΣ ΚΥΒΕΡΝΗΣΗΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ 

ΤΗΣ ΚΥΒΕΡΝΗΣΗΣ ΤΟΥ ΚΑΝΑΔΑ 

Η ΚΥΒΕΡΝΗΣΗ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΑΙ Η 
ΚΥΒΕΡΝΗΣΗ ΤΟΥ ΚΑΝΑΔΑ (στο εξής αναφερόμενες ως 
"Μέρη") 

ΣΤΟ ΠΝΕΥΜΑ της προώθησης στενότερων σχέσεων 
μεταξύ της Ελληνικής Δημοκρατίας και της Κυβέρνησης 
του Καναδά, καθώς επίσης και της ανταλλαγής της γνώ¬ 
σης και του πολιτισμού των δύο λαών 
ΕΠΙΘΥΜΩΝΤΑΣ την ανάπτυξη της διμερούς συνεργα¬ 
σίας στον τομέα της εκπαίδευσης 
ΕΠΙΘΥΜΩΝΤΑΣ να διευκολύνουν την καλλιέργεια των 
απαραιτήτων δεξιοτήτων που θα δώσουν τη δυνατότητα 
σε σπουδαστές, εκπαιδευτές και πολίτες της Ελληνικής 
Δημοκρατίας και του Καναδά να συμμετάσχουν πλήρως 
στη νέα οικονομία του 21ου αιώνα, που θα βασίζεται στη 
γνώση 

ΚΑΘΕ ΜΕΡΟΣ ΑΝΑΓΝΩΡΙΖΟΝΤΑΣ πλήρως και σεβόμε¬ 
νο την εθνική κυριαρχίατηςχώραςτου άλλου Μέρους και 
ειδικότερα, στον Καναδά την επαρχιακή και τοπική ευθύ¬ 
νη και δικαιοδοσία στην εκπαίδευση καθώς επίσης και την 
ομοσπονδιακή ευθύνη και δικαιοδοσία στα θέματα εξω¬ 
τερικής πολιτικής και διεθνούς εμπορίου, και την αυτονο¬ 
μία των Ανωτάτων Εκπαιδευτικών Ιδρυμάτωντων δύο Με¬ 
ρών 

ΕΧΟΥΝ ΣΥΜΦΩΝΗΣΕΙ στο ακόλουθο Μνημόνιο Συνερ¬ 
γασίας 

1. Τα Μέρη,μέσω των αρμοδίων αρχών και Ιδρυμάτων, 
θα ενθαρρύνουν την ανάπτυξη της συνεργασίας, τη δημι¬ 
ουργία ευκαιριών καιτην ανταλλαγή πληροφοριών στους 
ακόλουθους τομείς: 

(α) εκπαίδευση και κατάρτιση, η οποία περιλαμβάνει την 
ανάπτυξη της συνεργασίας σε όλα τα επίπεδα εκπαίδευ¬ 
σης, εξειδικευμένα τμήματα κατάρτισης, αναλυτικά προ¬ 
γράμματα και εξ’ αποστάσεως εκπαίδευση 
(β) ανάπτυξη εξειδικευμένων προγραμμάτων εκπαίδευ¬ 
σης και κατάρτισης καθώς και κοινών προγραμμάτων με¬ 
ταξύ των αρμοδίων υπηρεσιών και Ιδρυμάτων 
(γ) ανταλλαγή καθηγητών και σπουδαστών, με τη δυνα¬ 
τότητα δημιουργίας ενός αμοιβαίου προγράμματος υπο¬ 
τροφιών για μεταπτυχιακές σπουδές 
(δ) ανταλλαγή εμπειριών μεταξύ των αρμοδίων αρχών 
των Ιδρυμάτων εκπαίδευσης και κατάρτισης 
(ε) αναγνώριση της ισοτιμίας των διπλωμάτων που απο- 
νέμονται από τα Πανεπιστήμια και τα Ιδρύματα τριτοβάθ¬ 
μιας εκπαίδευσης των δύο χωρών, σύμφωνα με τη νομο¬ 
θεσία και τους κανονισμούς που ισχύουν σε κάθε χώρα 

2. Αναγνωρίζοντας ότι οι νέες τεχνολογίες εκμάθησης 
κάνουν δυνατή την ευρεία διάδοση της γνώσεως, την 

ανταλλαγή κοινών ενδιαφερόντων και στόχων και τη διεύ¬ 
ρυνση της πρόσβασης των εκπαιδευτικών κοινοτήτων 
στις παγκόσμιες πηγές πληροφόρησης, τα Μέρη θα εν¬ 
θαρρύνουν τη συνεργασία στην προαγωγή της εκμάθη¬ 
σης μέσω της τεχνολογίας της πληροφόρησης και επι¬ 
κοινωνίας, της ηλεκτρονικής τεχνολογίας καθώς επίσης 
και της τεχνολογίας της εξ αποστάσεως εκπαίδευσης 

3. Ειδικές συμφωνίες θ’ αποτελέσουν αντικείμενο απευ¬ 
θείας διαπραγματεύσεων μεταξύ των ενδιαφερομένων 
Ιδρυμάτων και ακαδημαϊκών οργανώσεων των δύο χω¬ 
ρών 

4. Το παρόν Μνημόνιο τίθεται σε ισχύ από την ημερομη¬ 
νία υπογραφής του και θα συνεχίσει να ισχύει εκτός και αν 
καταγγελθεί εγγράφως, δια της διπλωματικής οδού, από 
το ένα ή το άλλο συμβαλλόμενο Μέρος, έξι (6) μήνες πριν 
από την ημερομηνία που επιθυμεί την καταγγελία. Τρο¬ 
ποποιήσεις είναι δυνατόν να υιοθετηθούν με γραπτή συμ¬ 
φωνία των δύο Μερών. Η λήξη αυτού του Μνημονίου δεν 
θα επηρεάσει οποιαδήποτε συνεργασία έχειπροκύψει ως 
αποτέλεσμα αυτού. 

ΕΓΙΝΕ εις διπλούν, στην Αθήνα την.1998, 

στην Ελληνική, Αγγλική και Γαλλική γλώσσα. 

Όλα τα κείμενα έχουν την ίδια ισχύ. 

ΓΙΑ ΤΗΝ ΚΥΒΕΡΝΗΣΗ ΓΙΑ ΤΗΝ ΚΥΒΕΡΝΗΣΗ 

ΤΟΥ ΚΑΝΑΔΑ ΤΗΣ ΕΛΛΗ ΝΙΚΗΣ 

ΔΗΜΟΚΡΑΤΙΑΣ 

(υπογραφή) (υπογραφή) 

-♦- 

(3) 

Παροχή άδειας λειτουργίας νέας τράπεζας υπό την 
επωνυμία «ΝΟΝ/ΑΒΑΝΚ Ανώνυμη Εταιρία». 

(Συνεδρίαση 68/30.3.2000, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τιςδιατάξειςτου Ν. 5076/1931 «Περί ανωνύμων εται¬ 
ρειών και τραπεζών» και του ΑΝ 1665/1951 «περίλειτουρ- 
γίας και ελέγχου των τραπεζών», όπως ισχύουν. 

β) Το Ν. 2076/92, όπως ισχύει, «Ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις». 

γ) Το Ν. 2396/96 «Επενδυτικές υπηρεσίες στον τομέα 
των κινητών αξιών, επάρκεια ιδίων κεφαλαίων των επιχει¬ 
ρήσεων παροχής επενδυτικών υπηρεσιών και των πιστω¬ 
τικών ιδρυμάτων και άυλες μετοχές». 

δ) Το Ν. 2548/97 «Ρυθμίσεις για την Τράπεζα της Ελλά¬ 
δος». 

ε) Την ΠΔ/ΤΕ 1379/24.10.88, όπως ισχύει. 

στ) Την ΠΔ/ΤΕ 2110/20.8.92. 

ζ) Την από 22.10.99 (ΑΠ 21779) αίτηση, τα από 17.12.99 
και 2.2.2000 (ΑΠ 22390) έγγραφα του Ι.Γ. Πεχλιβανίδη, 
υπογράφοντος ως πληρεξούσιου της υπό ίδρυση τραπε¬ 
ζικής εταιρίας με την επωνυμία «ΝΟνΑΒΑΝΚ Ανώνυμη 
Εταιρία» καθώς και τα συνοδεύοντα τα έγγραφα αυτά δι- 
καιολογητικά. 

η) Τη σχετική εισήγηση της Διεύθυνσης Γ ενικής Επιθε¬ 
ώρησης Τραπεζών της Τράπεζας της Ελλάδος, αποφάσι¬ 
σε τα εξής: 

I. Παρέχεται άδεια λειτουργίας στην Ελλάδα ανώνυμης 


τραπεζικής εταιρίας υπό την επωνυμία «ΝΟνΑΒΑΝΚ Ανώ¬ 
νυμη Εταιρία», με έδρα την Αθήνα και με τους ακόλου¬ 
θους όρους: 

1. Το αρχικό μετοχικό κεφάλαιο της τράπεζας θα ανέλ- 
θει σε δραχμές πενήντα δισεκατομμύρια (δρχ 
50.000.000.000) και θα καταβληθεί εξολοκλήρου σε με¬ 
τρητά. 

2. Η εν λόγω άδεια λειτουργίας τελεί υπό την αίρεση της 
χορήγησης από το Υπουργείο Ανάπτυξης της άδειας σύ¬ 
στασης του νομικού προσώπου. 

3. α) Πριν από την έναρξη λειτουργίας του υπό ίδρυση 
πιστωτικού ιδρύματος θα έχουν υποβληθεί στην Τράπεζα 
της Ελλάδος (Διεύθυνση Γενικής Επιθεώρησης Τραπε¬ 
ζών): 

ί) τα στοιχεία του υπεύθυνου προσώπου για την Υπηρε¬ 
σία Εσωτερικού Ελέγχου 

ϋ) τους κανονισμούς που αφορούν τις πιστοδοτήσεις, 
την Εσωτερική Επιθεώρηση και τα Συστήματα Εσωτερι¬ 
κού Ελέγχου 

β) Η υπό ίδρυση τράπεζα θα πρέπει επίσης να υποβάλει 
στην πιο πάνω Διεύθυνση της Τράπεζας της Ελλάδος το 
σύστημα αξιολόγησης της πιστοληπτικής ικανότητας των 
δανειοδοτούμενων. 

4. Η ολοκλήρωση της απαιτούμενης διαδικασίας για τη 
σύσταση και τη λειτουργία της τράπεζας θα πρέπει να συ- 
ντελεστείτο αργότερο μέχρι την 30.9.2000. 

II. Εγκρίνεται η ίδρυση και λειτουργία από την ως άνω 
τράπεζα σαράντα πέντε (45), συνολικά, υπηρεσιακών μο¬ 
νάδων συμπεριλαμβανομένου και του κεντρικού κατα¬ 
στήματος. 

III. Επιτρέπεται στη νέα τράπεζα: 

1. Να δέχεται καταθέσεις σε συνάλλαγμα σύμφωνα με 
τις διατάξεις του Ν.Δ. 2687/1953. 

2. Να δέχεται καταθέσεις σε κοινό λογαριασμό σύμφω¬ 
να με τις διατάξεις του Ν. 5638/1932. 

3. Να διενεργεί πράξεις επί συναλλάγματος σύμφωνα 
με τις εκάστοτε ισχύουσες διατάξεις. 

IV. Η νέα τράπεζα έχει υποχρέωση μέσα σε δεκαπέντε 
(15) ημέρες από την έναρξη λειτουργίας της να την αναγ¬ 
γείλει στην Τράπεζα της Ελλάδος (Διευθύνσεις: Νομι¬ 
σματικής Πολιτικής και Τ ραπεζικών Εργασιών και Γ ενικής 
Επιθεώρησης Τραπεζών) και να προσδιορίσει την ακριβή 
διεύθυνση του τόπου εγκατάστασής της. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Ο Πρόεδρος Τα Μέλη Ο Γραμματέας 
Ακριβές αντίγραφο 
Αθήνα, 31 Μάίου 2000 

Ο Γραμματέας 
Σ. ΠΑΠΑΔΟΠΟΥΛΟΣ 

-♦- 

ΑΝΑΚΟΙΝΩΣΕΙΣ 


Αριθ. Φ. 0544/10/ΑΣ 362/Μ 4905 (4) 

Ανακοίνωση για τη θέση και οριστικά σε ισχύ της «Συμ¬ 
φωνίας Ελλάδος - Αλβανίας για τη συνεργασία στους 
τομείς της Παιδείας, των Επιστημών και του Πολιτι¬ 
σμού» (Τίρανα, 4.11.1998). 

Το Υπουργείο Εξωτερικών ανακοινώσει ότι η Συμφωνία 

μεταξύ των Κυβερνήσεως της Ελληνικής Δημοκρατίας 
και της Δημοκρατίας της Αλβανίας για τη συνεργασία 
στους τομείς της Παιδείας, των Επιστημών και του Πολι¬ 
τισμού που υπογράφηκε στα Τίρανα στις 4 Νοεμβρίου 
1998 και κυρώθηκε με το υπ’ αριθμ. 2829/2000 Νόμο που 
δημοσιεύθηκε στο υπ’ αριθ. 95 Φύλλο της Εφημερίδος 
της Κυβερνήσεως τεύχος Α'της 16 Μαρτίου 2000, τέθηκε 


οριστικά σε ισχύ με τις διατάξεις του άρθρου 11 αυτής, 
την 5 Μάίου 2000. 

Αθήνα, 29 Μάίου 2000 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




